stanford-oval/wikipedia huggingface dataset:
דווה בוב
ביוגרפיה

פוסטומה נולד באמסטרדם, בירת הולנד בשנת 1992. בגיל 6 החל לנגן בפסנתר ולאחר מכן בגיל 14 בגיטרה. כבר כיוצר-זמר כתב שירי קאנטרי ברוח שנות ה-60 וה-70.
בשנת 2012 זכה בעונה הראשונה של תחרות הכישרונות "De beste singer-songwriter van Nederland" (הזמר-יוצר הטוב ביותר בהולנד), בהנחיית יוצרה חיל ביילן (Giel Beelen) בה המתמודדים כותבים את שיריהם בעצמם, שאחריה התפרסם במדינתו לאחר ניצחונו בתחרות.
סגנונו המוזיקלי כולל מוזיקת פולק וקאנטרי. בוב הוחתם בחברת ההקלטות יוניברסל מיוזיק גרופ ובשנת 2015 הוציא את אלבומו הראשון "Pass It On". ב-22 בספטמבר הוכרז על ידי רשות השידור AVROTROS בבחירה פנימית לייצג את הולנד בתחרות האירוויזיון לשנת 2016, עם השיר "Slow Down". ב-10 במאי הוא הופיע בחצי הגמר הראשון והעפיל לגמר. בתום ההצבעה בגמר שהתקיים ב-14 במאי סיים במקום ה-11 עם 153 נקודות. באותו חודש שוחרר האלבום השני "Fool bar" שכלל את שירו לאירוויזיון.
בשנת 2016, בוב הצהיר בראיון כי הוא ביסקסואל.
הערות שוליים

↑  NETHERLANDS : Douwe Bob opens up about being Bi-Sexual, eurovisionireland.net, MARCH 12, 2016
| --- | --- |
בקרת זהויות :  ISNI: 0000 0004 6191 9686  MusicBrainz: 67c17b17-7c22-4d15-ba6c-4ca675bb60b3
דניאל דימוב

דניאל סבטוסלאבוב דימוב (בבולגרית: Даниел Светославов Димов; נולד ב-21 בינואר 1989) הוא כדורגלן בולגרי המשחק בצ'רנו מורה וארנה עמדת הבלם.
קריירה

דימוב התחיל את הקריירה שלו במחלקת הנוער של צ'רנו מורה ורנה. ב-15 בספטמבר 2006 ערך את הופעת הבכורה שלו בקבוצה הבוגרת בניצחון 0-6 נגד צ'רנומורץ' בורגס סופיה. ב-14 ביולי 2007 דימוב הבקיע את השער הבכורה שלו בקריירה בניצחון 0-3 נגד מקדוניה גיורצ'ה פטרוב במסגרת הסיבוב השני של גביע האינטרטוטו. ב-1 במרץ 2010 דימוב הבקיע את השער הראשון שלו בליגה נגד צ'רנומורץ' בורגס. ב-26 בדצמבר 2010 חתם בלבסקי סופיה לשלוש וחצי שנים.
ב-10 ביולי 2014 חתם במכבי פתח תקווה. ב-14 בספטמבר 2014 ערך את הופעת הבכורה שלו בליגה במדי פתח תקווה בהפסד 3-0 נגד מכבי תל אביב. ב-4 בדצמבר 2014 הבקיע את שער הבכורה שלו בתיקו 1-1 נגד מ.ס. אשדוד. ב-7 בפברואר 2015 הורחק בכרטיס צהוב שני בניצחון 0-2 נגד בני סכנין. ב-8 ביוני 2015 שוחרר מהקבוצה.
ב-7 ביולי 2015 חתם בדניזליספור.
דוואפארו

| --- | --- |

 נתונים גאוגרפיים
 מיקום:  ים לקדיב, האוקיינוס ההודי 
 קואורדינטות:  5°37′06″N 72°51′20″E﻿ / ﻿5.61833°N 72.8556°E﻿ / 5.61833; 72.8556
 אורך:  1.529 ק"מ
 רוחב:  0.468 ק"מ
 נתונים מדיניים
 מדינה:  האיים המלדיביים 
 אוכלוסייה:  2,924 (2014)
 אזור זמן:  UTC +5
  (למפת האיים המלדיביים מוגדלת) מאלה אדו סיטי פואמולקו קולחודופושי טינדו נאיפרו גאן דידהו האוקיינוס ההודידוואפארו(למפת האיים המלדיביים רגילה) מאלה אדו סיטי פואמולקו קולחודופושי טינדו נאיפרו גאן דידהו האוקיינוס ההודידוואפארו
 
דוּוָאפָארוּ (בדיבהי: ދުވާފަރު) הוא אי, שמשמש גם כעיר,[דרושה הבהרה] שנמצא באיים המלדיביים.
גאוגרפיה

האי נמצא כ-169 ק"מ מבירת האיים המלדיביים, מאלה.
אקלים

הטמפרטורה הממוצעת היא 26 מעלות צלזיוס. החודש הכי חם הוא מאי (28 מעלות צלזיוס). החודש הכי קר הוא ינואר (26 מעלות צלזיוס). כמות המשקעים הממוצעת היא 1,944 מילימטרים בשנה. חודש אוגוסט הוא החודש שיש בו הכי הרבה גשם (322 מ"מ גשם), וחודש פברואר הוא החודש שיש בו הכי פחות גשם (40 מ"מ גשם).
הערות שוליים

↑  "Table 3.3: Total Maldivian Population by Islands" (PDF). National Bureau of Statistics. נבדק ב-11 באוגוסט 2018. {{cite web}}:  (עזרה)
↑  Coordinate Distance Calculator, boulter.com
↑  "NASA Earth Observations Data Set Index". NASA. נבדק ב-30 בינואר 2016. {{cite web}}:  (עזרה)
↑  "NASA Earth Observations: Rainfall (1 month - TRMM)". NASA/Tropical Rainfall Monitoring Mission. נבדק ב-30 בינואר 2016. {{cite web}}:  (עזרה)
ערך זה הוא קצרמרבנושא איים ובנושא גאוגרפיה של אסיה. אתם מוזמנים לתרום לוויקיפדיה ו.
דייוויד מאנדל

דייוויד מאנדל (באנגלית: David Gordon Mundell; נולד ב-27 במאי 1962 בדמפריס, סקוטלנד) הוא פוליטיקאי בריטי מטעם המפלגה השמרנית, כיהן בעבר כמזכיר המדינה לענייני סקוטלנד.
ביוגרפיה

דייוויד מאנדל גדל בסקוטלנד וסיים את לימודיו באוניברסיטת אדינבורו תוך התמחות במשפטים. לאחר סיום הלימודים הוא עסק בקריירה בתחום המשפטים. בשנת 1999 הוא נבחר לפרלמנט הסקוטי ונבחר מחדש בשנת 2003.
בבחירות 2005 הוא היה מועמד בדמפריסשייר, קלידסדאל וטווידאל ומאז הוא מייצג מחוז בחירה זה.
לקראת אולימפיאדת לונדון הוא תמך ברעיון שגם נבחרת כדורגל תייצג את בריטניה. הרעיון נפסל על ידי איגודי כדורגל אזוריות מחשש שגם בעתיד לא היה ניתן לייצג את סקוטלנד, ויילס וצפון אירלנד בנפרד בתחרויות כדורגל בינלאומיות.
בעקבות בחירות שנת 2015, הוא מונה על ידי דייוויד קמרון למזכיר המדינה לענייני סקוטלנד, והיה חבר בצוות לענייני ברקזיט. הוא כיהן בתפקיד עד 2019. ב-2024 הוא המשיך לייצג בפרלמנט הבריטי אזור בחירה סקוטי דמפריסשייר, קלידסדאל וטווידאל לאחר שנבחר בו 5 פעמים. בכך הפך לחבר הפרלמנט השמרן היחיד שייצג אזור סקוטי.
בינואר 2016 הודיע מנדל שהוא הומו
כאשר בוריס ג'ונסון הפך למנהיג המפלגה, השפעתו של מאנדל פחתה והוא יצא מהממשלה ביולי 2019.
הערות שוליים

↑  דייויד מנדל, שנה חדשה התחלה חדשה, ‏13-1-2016
| --- | --- |
בקרת זהויות :  UKPARL: Xx3pGa0q 
ערך זה הוא קצרמרבנושא פוליטיקאים. אתם מוזמנים לתרום לוויקיפדיה ו.
דיטייל

| --- | --- |

 לידה:  1978 (בן 46 בערך) דטרויט, ארצות הברית 
 שם לידה:  Noel Fisher 
 מוקד פעילות:  ארצות הברית 
 תקופת הפעילות:  מ-2005 
 סוגה:  מוזיקת פופ 
 חברת תקליטים:  יאנג מאני 
 פרסים והוקרה:  פרס גראמי לשיר ה-R&B הטוב ביותר (2015) 
 iamdetail.com
 פרופיל ב-IMDb
 
נואל כריסטופר פישר (באנגלית: Noel Christopher Fisher; נולד ב-1978), הידוע בשם הבמה דיטייל (Detail), הוא מפיק מוזיקלי, ראפר וזמר אמריקאי מדטרויט, מישיגן. הוא ידוע בהפקת להיטים רבים, בהם "Sexy Can I" של ריי ג'יי (אנ'),‏ "I'm So Paid" של אייקון, "How to Love" של ליל ויין, "Drunk in Love" ו-"711" של ביונסה ו-"We Dem Boyz" של ויז קאליפה. בדצמבר 2015 הוציא את אלבום הבכורה שלו, Noel.
ביוגרפיה

בסוף 2005, החל לצבור הכרה בתעשיית המוזיקה כמפיק מוזיקלי, לאחר ששיתף פעולה עם זמר ה-R&B האמריקאי ריי ג'יי (אנ'), על מנת להפיק את אלבומו השלישי, Raydiation. מאז שהמשיך להפיק שירים עבור ריי ג'יי, הרחיב את הקטלוג שלו על ידי עבודה עם אמנים מוכרים כגון אייקון, הפוסיקט דולז, ליל ויין, ביונסה, אשנטי, מארקס יוסטון, ליידי גאגא, ברנדי נורווד, שורטי מאק, כריסטינה אגילרה, טי-פיין, ג'ניפר לופז, אר. קלי, Bone Thugs-n-Harmony וסנופ דוג.
דיטייל השתתף בכתיבה וההפקה של השיר "How to Love" של ליל ויין, מתוך אלבומו, The Carter IV, שיצא בשנת 2011. הסינגל זכה בתואר הפלטינה המרובעת מאיגוד תעשיית ההקלטות האמריקאי. כתוצאה מכך, דיטייל הוחתם בחברת התקליטים של ויין, יאנג מאני אנטרטיינמנט, וגם בקאש מאני רקורדס, בתור מפיק מוזיקלי. לאחר מכן, הפיק את הסינגלים "Drunk in Love" של ביונסה, "We Dem Boyz" של ויז קאליפה ו-"I Luh Ya Papi" של ג'ניפר לופז.
דיטייל זכה בפרס גראמי הראשון שלו, כש-"Drunk in Love", שבוצע על ידי ביונסה וג'יי זי, זכה בקטגוריית "שיר ה-R&B הטוב ביותר", במהלך טקס פרסי גראמי ה-57.
נכון למאי 2018, שתי נשים, קריסטינה בוך ופייטון אקליי, הגישו מסמכים משפטיים נגד דיטייל. טענותיהן נגדו כוללות מקרים רבים של התעללות נפשית ופיזית ואונס. שתי הנשים קיבלו מאז צווי מניעה נגדו. הזמרת ג'סי רייז חשפה כי שירה, "Gatekeeper", עוסק בדיטייל.
מאז הצטרפו כמה נשים אחרות לבוך, אקלי ורייז והעלו טענות דומות, בהן ביבי רקסה וטינשיי.
ב-5 באוגוסט 2020, נעצר והואשם באונס חמש נשים, ותקיפה מינית של אחרת.
דיסקוגרפיה > אלבומי אולפן

2015: Noel
דיסקוגרפיה > אלבומי אוסף

2013: Rich Gang (עם YMCMB)
דיסקוגרפיה > סינגלים

2010: "Tattoo Girl (Foreva)" (בהשתתפות טי-פיין, ליל ויין וטרווי מקוי)
2010: "SMH (Shakin' My Head)" (בהשתתפות פלו ריידה)
הערות שוליים

↑  "Production Credit: Detail - Page 2 of 2 - XXL". Xxlmag.com. 2011-07-14. נבדק ב-2013-09-04.
↑  "Mystikal in Talks to Sign With Cash Money Since 2004, Says Birdman - XXL". Xxlmag.com. 2011-12-15. נבדק ב-2013-09-04.
↑  "Production Credit: Detail - Page 2 of 2 - XXL". Hiphopnc.com. 2012-07-14. נבדק ב-2013-08-04.
↑  "Wayne is back because of no worries: Detail - P". complex.com. 2012-07-14. נבדק ב-2013-10-03.
↑  "Birdman Explains who Detail really is: Detail Website". iamdetail.com. 2013-08-19. אורכב מ-המקור ב-2013-09-10. נבדק ב-2013-08-19.
↑  "Burn The House Down: Detail Website". iamdetail.com. 2013-08-19. נבדק ב-2013-08-19.(הקישור אינו פעיל)
↑  "Started from the bottom: Detail Website". iamdetail.com. 2013-08-20. נבדק ב-2013-08-20.(הקישור אינו פעיל)
↑  Silva, Marsha (2018-05-13). "Grammy-Winning Producer Noel 'Detail' Fisher Accused Of Rape & Sexual Assault". Digital Music News (באנגלית אמריקאית). נבדק ב-2020-01-27.
↑  Nerisha, Penrose (10 במאי 2018). "Jessie Reyez Accuses 'Drunk In Love' Producer Detail of Sexual Misconduct, Reveals He Inspired 'Gatekeeper'". Billboard. נבדק ב-2020-01-27. {{cite web}}:  (עזרה)תחזוקה - ציטוט: url-status (link)
↑  "Bebe Rexha, Tinashe Come Forth With Accounts Of Sex Assaults By Producer Detail". Allhiphop.com. 2018-05-13. נבדק ב-2020-03-20.
↑  "Grammy-winning producer Detail charged with rape". BBC News. 7 באוגוסט 2020. נבדק ב-7 באוגוסט 2020. {{cite web}}:  (עזרה)
| --- | --- |
בקרת זהויות :  MusicBrainz: 9787f0a2-f657-4210-a630-131efd6f2a9d
דויד שחורייאן

| --- | --- |
אין תמונה חופשית
 לידה:  המאה ה־6 
 פטירה:  המאה ה־7 
 
דויד או דוויט שחורייאן (בארמנית: Դաւիթ Սահարունի) שימש כספאראפט (ארמנית: սպարապետ) - מפקד צבאה הקדום של ארמניה, קורופאליטס (יוונית: κουροπαλάτης) - תואר גבוה בחצר הביזנטית, ואישקהאן (ארמנית: իշխան) - נסיך פיאודלי בארמניה הביזנטית של הרקליוס, כנראה בין השנים 635 עד 638.
משפחת שחורייאן הייתה משפחה אצילית רמת דרג בארמניה הביזנטית. דויד חבר לג'ון אטלריכוס, בנו הבלתי חוקי של הרקליוס, ובשיתוף ואראז-טירוס בגראתוני השני, שליטה של אוסרואנה (אז אוטונומיה ארמנית של האימפריה הסאסאנית) הם קשרו כנגד הקיסר הביזנטי הרקליוס. הקשר התגלה ונכשל. בגראתוני גורש לאי ליד חופי צפון אפריקה. שחורייאן הותקף על ידי מז'ז' גנוני (ארמנית: Մժեժ Գնունի), שהיה הספאראפט (מפקד הצבא הארמני) שקדם לשחורייאן. שחורייאן הצליח לחמוק והרג את גנוני, לאחר שהצליח לשכנע את אנשיו של גנוני לשתף עמו פעולה . לאחר ששחוריאן השיג תמיכה מן האצילים המקומיים, הרקליוס בחר לקדם אותו במקום לנקום בו, הכתיר אותו בתואר קורופאליטס ומינה אותו למפקד הצבא הארמני. שלוש שנים מאוחר יותר סר חינו של שחוריאן והוא הוחלף.
הערות שוליים

↑  Cyril Toumanoff. Studies in Christian Caucasian History. Washington D.C.: Georgetown University Press, 1963, p. 214.
↑  Walter Emil Kaegi. Heraclius, Emperor of Byzantium. Cambridge: Cambridge University Press, 2003, p. 260.
↑  Sebeos. "Sebeos History:A History of Heraclius". History Workshop. נבדק ב-22 באוקטובר 2009. Chapter 29 {{cite web}}:  (עזרה)
↑  J. R. Martindale (editor). The Prosopography of the Later Roman Empire 2 volume set: Volume 3, 527-641 (Vol 3). Cambridge: Cambridge University Press, 1992, p. 389.
דניאל דיין

| --- | --- |
אין תמונה חופשית
 לידה:  1952 (בן 72 בערך) קזבלנקה, מרוקו
 סוגה מועדפת:  תיאטרון וקולנוע חרדי
 מדינה:  ישראל
 עיסוק:  רב קהילת חסידי ברסלב בצפת
 מקום לימודים:  מכון לי סטרסברג לתיאטרון וקולנוע
 פרופיל ב-IMDb
 
הרב דניאל דיין (נולד בשנת 1952) הוא רב קהילת ברסלב בצפת, שחקן ישראלי וחוזר בתשובה. שימש כיושב ראש מרכז ברסלב העולמי.
ביוגרפיה

נולד בקזבלנקה שבמרוקו למשפחה יהודית מסורתית. ב-1961, כשהיה בן 9, עלה לישראל במסגרת עליית הנוער. למד בכפר הנוער רמת הדסה בקריית טבעון וב"אומן הדסה" בעפולה.
מגיל צעיר גילה עניין במשחק. בזמנו הפנוי היה צופה בסרטים רבים ועבד על פיתוח גוף. למד תיאטרון ופנטומימה בבית רוטשילד בחיפה. ב-1969 שיחק בהצגה "אהבה בסמטאות צפת" שכתב וביים ב. אדם.
בצה"ל שירת בגולני כמ"כ וכסמל מבצעים. לאחר שירותו הצבאי עבר לאילת ואז עבר ל ניו יורק בארצות הברית. בתחילה עבד במלצרות, בנייה ואבטחה במגבית היהודית המאוחדת. למד במכון לי סטרסברג לתיאטרון ולקולנוע והחל לשחק באוף ברודוויי. שם הכיר את צבי פישמן. לאחר מכן עבר ללוס אנג'לס ואז להוליווד. התפקיד הראשון שגילם שם היה בשנת 1973 שייח' בפרסומת לתה ליפטון.
בשהותו בארצות הברית עסק בקונג פו, היאבקות, הרמת משקולות, יוגה, מדיטציה.
ב-2004 גילם את הרב בסרט "האושפיזין" שכתב שולי רנד וביים גידי דר. ב-2005, בעידוד הרב שמואל אליהו, העביר (לצד שביט רבניצקי) סדנת תיאטרון בישיבת ההסדר צפת.
ב-2017 גילם מספר דמויות בסרט "סיפורי מעשיות של רבי נחמן" שכתב וביים צבי פישמן.
הערות שוליים

↑  מנחם רהט, אהבה בסמטאות צפת, מעריב, 23 באוקטובר 1969
↑  תלמידי הסדר בתיאטרון צפת, באתר ערוץ 7, 26 במאי 2005
| --- | --- |
בקרת זהויות :  NLI: 987007525064905171 
ערך זה הוא קצרמרבנושא ישראלים. אתם מוזמנים לתרום לוויקיפדיה ו.
ד' בניסן

ד' בניסן הוא היום הרביעי בחודש השביעי 
בשנה העברית, למניין החודשים מתשרי, והיום הרביעי בחודש הראשון 
למניין החודשים מניסן. ד' בניסן לעולם לא יחול, בלוח העברי הקבוע, בימים שני, חמישי ושבת, ועל כן הוא משתייך לקבוצת הימים הנקראת "לא בהז" ואף פעם אין בו קריאת התורה.
פרשת בר המצוה של ילד שנולד ד' ניסן היא בחלק מהשנים הפשוטות פרשת ויקרא, אך בשנים פשוטות מקביעות (הכז, בשה וגכה) פרשת בר המצוה היא פרשת צו. בשנים מעוברות, פרשת בר המצווה, ברוב השנים, היא פרשת מצורע, אבל בשנים מקביעות (זחג) פרשת בר המצוה היא פרשת תזריע
חגים ומועדים

קורבן אליצור בן שדיאור נשיא שבט ראובן
אירועים היסטוריים

ה'תרפ"ב – מונחות אבני פינה לערים רעננה וגבעתיים
ה'תש"ח – פורעים ערבים תקפו את שיירת הדסה, שיצאה מירושלים היהודית בדרכה להר הצופים הנצור, ורצחו 79 יהודים, בהם עובדי רפואה של בית החולים הדסה, עובדי האוניברסיטה העברית, אנשי ההגנה מגיני ההר, חולים, מבקרים ואזרחים
ה'תש"ט – ברודוס נחתם הסכם שביתת הנשק בין ישראל לירדן, בתום מלחמת העצמאות
ה'תשס"א – בפיגוע התאבדות בתחנת דלק "השלום" בכפר סבא נרצחים שני אנשים
ה'תשע"ט – הבחירות לכנסת העשרים ואחת
נולדו

ה'תרנ"ט – עקיבא ארנסט סימון, הוגה דעות ומרצה לחינוך באוניברסיטה העברית, זוכה פרס ישראל (נפטר ה'תשמ"ח)
ה'תרס"ח – רבי יחזקאל שרגא ליפשיץ הלברשטאם, האדמו"ר השלישי מסטרופקוב, ומייסד חסידות סטרופקוב בארץ ישראל (נפטר בה'תשנ"ה).
ה'תשט"ו – ישראל אייכלר, פוליטיקאי ישראלי
ה'תשמ"א – עפר שכטר, שחקן, בדרן ודוגמן ישראלי
ה'תשמ"ב – ברוך דגו, כדורגלן ישראלי
נפטרו

ה'תרכ"ה – הרב יעקב צבי מקלנבורג, מרבני גרמניה במאה ה-19. התפרסם בחיבורו על התורה 'הכתב והקבלה'. [דרוש מקור: בערכו כתוב י' בניסן]
ה'תרנ"ה – רבי יוחנן טברסקי, מייסד שושלת רחמסטריווקא
ה'תרס"ז – רבי רחמים נסים יצחק פלאג'י, מחבר הספר, יפה לעיניים, יפה תלמוד, יפה ללב, ראב"ד אזמיר
ה'תש"ג – רבי אברהם יהושע העשיל, האדמו"ר השישי מאפטא-זינקוב.
ג' בניסן – ה' בניסן
ניסן
ישראל ושכנותיה בגבולות הסכמי שביתת הנשק - 1949
דויד קלמרט

| --- | --- |
אין תמונה חופשית
 לידה:  9 באפריל 1994 (בן 30) קרומייז'יז', צ'כיה
 מידע כללי
 מדינה:  צ'כיה צ'כיה
 ספורט
 ענף ספורט:  ג'ודו
 משקל:  עד 90 ק"ג
 
דויד קלמרט (באנגלית: David Klammert; נולד ב-9 באפריל 1994) הוא ג'ודוקא צ'כי המתחרה בקטגוריית המשקל עד 90 ק"ג.
קריירה

קלמרט החל לעסוק בענף הג'ודו, כשהיה בן 7. בשנת 2007, הוא החל להתאמן באולומואוץ תחת הדרכתו של יירי סטפן. בשנת 2014, הוא עבר לפראג, שם הוא החל להתאמן במועדון אוניברסיטת הספורט (USK). בינואר 2018, קלמרט זכה במדליית הארד בגראנד פרי, שהתקיים בתוניס. כעבור שלוש שנים בחודש אפריל, הוא זכה במדליית הארד בגראנד סלאם אנטליה. באולימפיאדת טוקיו (2020), קלמרט הודח כבר בסיבוב השני לאחר שהפסיד ללי קוכמן כתוצאה מאיפון.
ד' בחשוון

ד' בחשוון הוא היום הרביעי בחודש השני 
בשנה העברית, למניין החודשים מתשרי, והיום הרביעי בחודש השמיני 
למניין החודשים מניסן. ד' בחשוון לעולם לא יחול, בלוח העברי הקבוע, בימים שני, רביעי ושישי, ועל כן הוא משתייך לקבוצת הימים הנקראת "לא בדו".
פרשת בר המצוה של ילד שנולד בד' חשוון היא פרשת לך לך, אם בר המצוה חל בשנה המתחילה ביום שלישי או חמישי, או פרשת נח אם בר המצוה חל בשנה המתחילה בימים שני או שבת.
אירועים

ה'תרמ"ג – יצא לאור בברלין שבגרמניה ספרו של יהודה לייב פינסקר "אוטואמנציפציה!"
ה'תשי"ח – השלכת הרימון בכנסת: רימון יד נזרק אל עבר שרי הממשלה. השר משה שפירא נפצע קשה, ראש הממשלה דוד בן-גוריון והשרה גולדה מאיר נפצעו קל
ה'תשמ"ד – הוקמה ההתנחלות עתניאל
נולדו

ה'תר"ס – יעקב דורי, ראש המטה הכללי הראשון של צבא הגנה לישראל (נפטר ב-ה'תשל"ג)
ה'תרע"ט – יגאל אלון, מפקד הפלמ"ח, מראשי תנועת העבודה, שר בממשלות ישראל ומ"מ ראש הממשלה (נפטר ב-ה'תש"ם)
ה'תש"א – דניאל שפרבר, רב, חוקר יהדות ותלמוד פרופסור באוניברסיטת בר-אילן
ה'תש"ם – ציון ברוך, שחקן ישראלי וחבר ב"מה קשור"
נפטרו

ה'תרפ"ג – הרב יואב יהושע וינגרטן, רב בקינצק שבפולין, מחבר שו"ת "חלקת יואב" (נולד ב-ה'תר"ה)
ה'תשכ"ח – רבי יעקב הלברשטאם, מייסד חסידות טשאקאווא
ג' בחשוון – ה' בחשוון
חשוון
הערות שוליים

↑  כ-43.4% מכלל השנים.
↑  כ-56.6% מכלל השנים.
יהודה לייב פינסקר
דושקו סבאנוביץ'

| --- | --- |

סבאנוביץ' במדי נבחרת סרביה, 2011
 לידה:  5 בספטמבר 1983 (בן 41) זאגרב, קרואטיה היוגוסלבית, יוגוסלביה
 עמדה:  פאוור פורוורד
 גובה:  2.04 מטרים
 דראפט:  לא נבחר, 2005
 קבוצות כשחקן
 2003–2004 2004–2005 2005–2006 2006–2008 2008–2010 2010–2011 2011–2014 2014–2016 2016–2017:  ז'לזניק בלגרד בוראץ צ'אצ'אק ז'לזניק בלגרד אוניקס קאזאן קחאסול סביליה ולנסיה אנאדולו אפס באיירן מינכן דינמו סאסארי
 הישגים כשחקן
 חמישיית העונה השנייה ביורוליג (2011)   זכייה באליפות הליגה האדריאטית (2006)
דושקו סבאנוביץ' (בסרבית: Duško Savanović; נולד ב-5 בספטמבר 1983) הוא כדורסלן עבר סרבי, יליד קרואטיה, אשר שיחק באופן פעיל בין השנים 2003–2017.
קריירה מקצועית

סבאנוביץ' נולד לזוג הורים סרבים בעיר זאגרב, אשר הייתה אז חלק מהרפובליקה הסוציאליסטית של קרואטיה ביוגוסלביה. בשנת 2003 החל לשחק כדורסל באופן מקצועי, ובשלוש עונותיו הראשונות בקריירה שיחק עבור ז'לזניק בלגרד ובוראץ צ'אצ'אק מליגת העל הסרבית. בעונת 2005/2006 זכה עם ז'לזניק באליפות הליגה האדריאטית, לאחר שגברה במשחק הגמר על פרטיזן בלגרד.
בשנת 2006 חתם על חוזה באוניקס קאזאן מליגת העל הרוסית. בעונת 2006/2007 סייע לקבוצה להעפיל למעמד גמר הליגה, אך במשחק הגמר הפסידה קאזאן מול צסק"א מוסקבה. בשתי עונותיו עם הקבוצה בטורניר גביע יול"ב קלע סבאנוביץ' 9.3 נקודות בממוצע למשחק.
לקראת עונת 2008/2009 עבר לשחק בקחאסול סביליה מליגת העל הספרדית. בעונתו השנייה בסביליה העמיד ממוצעים של 14.7 נקודות ו-4.8 ריבאונדים למשחק, והוביל את קבוצתו למקום השישי בליגה הספרדית – הישגה הטוב ביותר מזה 10 שנים.
בקיץ 2010 חתם סבאנוביץ' על חוזה בקבוצת ולנסיה, אשר השתתפה בליגה הספרדית וביורוליג. בעונתו הראשונה ביורוליג קלע 11.9 נקודות והוריד 4.6 ריבאונדים למשחק, והוביל את קבוצתו, לצד ויקטור קלאבר וננדו דה קולו, לשלב רבע הגמר. בסיום אותה עונה, אשר הייתה האחרונה שלו בוולנסיה, נבחר לחמישייה השנייה של העונה ביורוליג.
ביוני 2011 חתם על חוזה ל-3 עונות באנאדולו אפס הטורקית. בעונת 2011/2012 הפסידה אנאדולו בסדרת גמר ליגת העל הטורקית מול בשיקטש (2–4), בעונת 2012/2013 הודחה על ידי אולימפיאקוס בשלב רבע גמר היורוליג (2–3), ובעונת 2013/2014 הפסידה מול פינאר קרשיאקה במשחק גמר הגביע הטורקי (65–66). בשלוש עונותיו בקבוצה רשם סבאנוביץ' ממוצעים של 9.9 נקודות ו-4.2 ריבאונדים למשחק ביורוליג, ו-10.9 נקודות ו-4.9 ריבאונדים למשחק בליגה הטורקית.
לקראת עונת 2014/2015 חתם על חוזה בבאיירן מינכן. בשתי עונותיו בקבוצה הודחה באיירן בשלב הבתים הראשון של היורוליג, ולאחר מכן השתתפה ביורוקאפ. לאורך התקופה העמיד ממוצעים כוללים של 11.3 נקודות ו-4.8 ריבאונדים למשחק בשתי הליגות.
ביוני 2016 חתם סבאנוביץ' על חוזה לעונה אחת בדינמו סאסארי האיטלקית. באותה עונה, אשר הייתה האחרונה בקריירה שלו, העפיל עם סאסארי לגמר הגביע האיטלקי, בו הפסידה מול אולימפיה מילאנו.
נבחרת סרביה

בין השנים 2009–2013 יצג סבאנוביץ' את נבחרת סרביה בכדורסל בטורנירי מוקדמות יורובאסקט 2009, אליפות העולם 2010, יורובאסקט 2011 ומוקדמות יורובאסקט 2013.
באליפות העולם 2010 היה הקלעי השני של נבחרתו (אחרי ננאד קרסטיץ'), עם ממוצע של 11.4 נקודות למשחק, והוביל את סרביה לפיינל פור הטורניר. במשחק חצי הגמר מול נבחרת טורקיה הצטיין עם 15 נקודות, אולם קבוצתו הפסידה בתוצאה 82–83. במשחק על המקום השלישי הפסידה סרביה מול נבחרת ליטא בתוצאה 88–99.
בטורניר יורובאסקט 2011 קלע 13.6 נקודות בממוצע למשחק, אך נבחרתו סיימה במקום השמיני בלבד.
סטטיסטיקות הקריירה ביורוליג

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2010/2011 | ולנסיה | 21 | 13 | 25.4 | 0.450 | 0.365 | 0.851 | 4.6 | 1.0 | 0.8 | 0.4 | 11.9 |
| 2011/2012 | אנאדולו אפס | 16 | 8 | 27.1 | 0.371 | 0.345 | 0.824 | 5.6 | 1.1 | 0.8 | 0.4 | 10.0 |
| 2012/2013 | אנאדולו אפס | 29 | 25 | 22.7 | 0.416 | 0.320 | 0.814 | 3.7 | 1.0 | 1.0 | 0.1 | 9.4 |
| 2013/2014 | אנאדולו אפס | 23 | 19 | 26.1 | 0.411 | 0.344 | 0.694 | 3.7 | 2.2 | 0.7 | 0.3 | 10.5 |
| 2014/2015 | באיירן מינכן | 10 | 6 | 25.2 | 0.451 | 0.462 | 0.750 | 4.4 | 1.2 | 0.7 | 0.2 | 13.1 |
| 2015/2016 | באיירן מינכן | 9 | 9 | 24.4 | 0.411 | 0.300 | 0.846 | 5.8 | 1.7 | 1.0 | 0.2 | 11.2 |
| קריירה |  | 108 | 80 | 25.0 | 0.419 | 0.351 | 0.790 | 4.4 | 1.4 | 0.8 | 0.3 | 10.7 |
הערות שוליים

↑  סבאנוביץ' חותם על חוזה בסביליה, באתר היורוקאפ, 27 ביוני 2008
↑  סבאנוביץ' חותם על חוזה בוולנסיה, באתר היורוליג, 14 ביוני 2010
↑  ההכרזה על חמישיות עונת 2010/2011 ביורוליג, באתר הרשמי, 7 במאי 2011
↑  סבאנוביץ' חותם על חוזה באנאדולו אפס, באתר talkbasket.net,‏ 11 ביוני 2011
↑  סבאנוביץ' חותם על חוזה בבאיירן מינכן, באתר היורוליג, 18 ביולי 2014
↑  סבאנוביץ' חותם על חוזה בסאסארי, באתר eurohoops.net,‏ 4 ביוני 2016
↑  הפרופיל של סבאנוביץ', באתר פיב"א
↑  סטטיסטיקות המשחק בין סרביה לטורקיה, באתר פיב"א
↑  סטטיסטיקות המשחק בין סרביה לליטא, באתר פיב"א
| נבחרת סרביה – אליפות העולם בכדורסל 2010 (מקום רביעי) |
| --- | --- | --- |
|  1  •  2  •  3  •  4 תאודוסיץ' •  5 טפיץ' •  6 ראשיץ' •  7 פאוניץ' •  8 בייליצה •  9 מרקוביץ' •  10 סבאנוביץ' •   11 קשלי •  12 קרסטיץ' • 13 פרוביץ' •  14 וליצ'קוביץ' • 15 מצ'באן • מאמן: איבקוביץ' |  1  •  2  •  3  •  4 תאודוסיץ' •  5 טפיץ' •  6 ראשיץ' •  7 פאוניץ' •  8 בייליצה •  9 מרקוביץ' •  10 סבאנוביץ' •   11 קשלי •  12 קרסטיץ' • 13 פרוביץ' •  14 וליצ'קוביץ' • 15 מצ'באן • מאמן: איבקוביץ' | סרביה |
דייוויד מאק

| --- | --- |

מאק בקומיקון, 2012
 לידה:  7 באוקטובר 1972 (בן 51) סינסינטי, ארצות הברית 
 מדינה:  ארצות הברית 
 מקום מגורים:  אמריקה
 השכלה:  אוניברסיטת נורת'רן קנטאקי 
 מקצוע:  צייר, קומיקסאי
 פרסים והוקרה:  פרס אייזנר, פרס קירבי, פרס הארווי, פרס איגל
 www.davidmack.net
 
דייוויד מאק (באנגלית: David W. Mack; נולד ב-7 באוקטובר 1972) הוא אמן וכותב ספרי קומיקס אמריקאי זוכה פרס אייזנר, המוכר בשל סדרת הקומיקס המקורית "קבוקי" שבבעלותו ועבור עבודתו במארוול קומיקס על דרדוויל עם הכותב בריאן מייקל בנדיס ויצירת הדמות אקו עבור מארוול ביחד עם הכותב ג'ו קואסדה. מאק מוכר בזכות יצירתו הייחודית המצוירת בסגנון קולאז'.
ראשית חייו

מאק סיים את לימודיו בבית הספר התיכון לודלו בשנת 1990, שם כתב ופעל בהרבה מהפקות תיאטרון בית הספר. מאק לא למד בבית ספר מיוחד לאמנות, אך זכה במלגות לאוניברסיטת צפון קנטקי במשך חמש שנים, מלגה בת ארבע שנים על בסיס תיק עבודות האמנות שלו, ובשנתו החמישית מלגת הדיקן לאקדמאים. הוא סיים את לימודיו בשנת 1995 בתואר BFA בעיצוב גרפי.
קריירה

מאק החל לפרסם את "קבוקי" בשנת 1994 עם חברת Caliber Press, ובהמשך העביר את הסדרה לאימג' קומיקס ולאחר מכן לחותם אייקון קומיקס של מארוול קומיקס. כיום הספרים יוצאים לאור בידי דארק הורס קומיקס. הוא השלים את הספר הראשון, "Kabuki: Circle of Blood", עוד בזמן לימודיו בקולג'. מאק עבד גם על כותרי מארוול קומיקס כמו "דרדוויל", "אליאס", "האוונג'רס החדשים" ו"נמר לבן".
מאק זכה במספר רב של פרסים בתחום האיור, כולל פרסי אייזנר, הארווי, קירבי, ואיגל.
בשנים 2020 ו-2023 היה הוא מועמד לפרס אייזנר בקטגוריות הצייר/האמן הדיגיטלי הטוב ביותר, ואמן העטיפות הטוב ביותר.
הערות שוליים

↑  "About David Mack". Northern Kentucky University. אורכב מ-המקור ב-25 באפריל 2012. {{cite web}}:  (עזרה)
↑  Barb, Brandon (October 13, 2011). "Kabuki creator discusses career". The Norterner. Northern Kentucky University.
↑  Doane, Kathleen. "Marvel Man". Cincinnati Magazine.
↑  2020 Eisner Awards Nominations, comic-con international (באנגלית)
↑  Eisner Awards - Comic-Con International, Comic-Con International, ‏21 בספטמבר 2023
| --- | --- |
בקרת זהויות :  PLWABN: 9810557503805606  BNE: XX1498092  BnF: cb14413110x (data)  ISNI: 0000 0001 1489 1578  LCCN: no2006070903  MusicBrainz: ca3ed3e5-8e14-4e6c-b701-6436bc27911b  NKC: jo2010562528  SUDOC: 080515762  VIAF: 26820846   WorldCat (עם VIAF): 26820846
דיינה רורבאקר

דֵיינַה רוֹרַבְּאַקר (באנגלית: Dana Rohrabacher; נולד ב-21 ביוני 1947) הוא פוליטיקאי אמריקאי חבר המפלגה הרפובליקנית. כיהן כנציג מחוז 48 של קליפורניה בבית הנבחרים של ארצות הברית. מוקדם בקריירתו, הוא עבד בתור כותב נואמים לנשיא ה–40, רונלד רייגן.
רורבאקר הצביע עבור ביטול החוק הגנת החולה וטיפול בר השגה, מתכחש להתחממות עולמית, ותומך בהכנסה לחוק של קנאביס. הוא תומך בנסיגה מאפגניסטן, צידד ברוסיה במהלך מלחמת גאורגיה–רוסיה, והגן על הסיפוח של חצי האי קרים. לשכת החקירות הפדרלית דיווחה ששירותי המודיעין של רוסיה נתנו לרורבאקר שם קוד.